SET กลับมาคึกคักหลังหยุดยาว รับกระแสเงินไหลเข้าไทยช่วงต้นปี
Happy New Year 2018 โบรกฯเชื่อ ปริมาณการซื้อขายตลาดหุ้นไทยกลับมาคึกคักอีกครั้งหลังหยุดยาว รับกระแสเงินไหลเข้าช่วงต้นปี สัปดาห์แรกแกว่งขึ้นทดสอบแนวต้าน 1,770/1,780 จุด
2 ม.ค. 2561

Happy New Year 2018
Weekly outlook : Sideway Up แนวต้าน 1,770/1,780 จุด แนวรับ 1,740/1,730 จุด
ในช่วงต้นสัปดาห์แรกของปี 2018 Consensus มีความกังวลต่อความผันผวนของตลาดจากประเด็นการไถ่ถอนเงิน LTF ปี 2013 ที่ครบกำหนดการถือครอง 5 ปีปฎิทิน มูลค่าราว 45,500 ล้านบาท ที่ต้นทุนเฉลีย SET Index 1,414.64 จุด คิดเป็นกำไรเฉลี่ยราว +24% อาจเป็นปัจจัยที่กดดันภาพรวมตลาดสั้น
แต่อย่างไรก็ตาม ยังมีมุมมองที่แตกต่าง และคาดว่าผลกระทบจะจำกัด เนื่องจากนักลงทุนในประเทศมีการกระชับพอร์ทการลงทุนไปก่อนหน้าค่อนข้างมากแล้ว หากดูจากยอดซื้อขายของนักลงทุนในประเทศตั้งแต่ต้นเดือน ธ.ค.พบว่า มียอดขายสุทธิกว่า 25,404 ล้านบาท สะท้อนการปรับพอร์ตล่วงหน้าจะจำกัดความผันผวนของตลาดช่วงต้นสัปดาห์ได้ ผสานสถาบันในประเทศน่าจะมีการเตรียมเงินสำรองเพื่อรอรับการไถ่ถอน เนื่องจากคุ้นเคยกับปริมาณการไถ่ถอนในช่วงต้นปีเป็นอย่างดี
อีกทั้งปริมาณการซื้อขายจะกลับมาคึกคักอีกครั้งหลังผ่านพ้นช่วงการหยุดยาว และมีโอกาสเห็นนักลงทุนต่างชาติมีการ Allocation เงินเข้ากลุ่ม EM-ASIA ที่มีการเติบโตหรือฟื้นตัวสูงคืออินเดีย และตลาดอาเซียน ดังนั้นมีโอกาสเห็นกระแสเงินไหลเข้าไทยตั้งแต่ต้นปี เนื่องจากประเทศไทย มีการฟื้นตัวของเศรษฐกิจในประเทศอย่างต่อเนื่อง ทั้งด้านการส่งออก การท่องเที่ยว และการบริโภคที่มีแนวโน้มสดใส ทำให้เชื่อมั่น ว่าตลาดจะแกว่งขึ้นในสัปดาห์แรกของปี สู่แนวต้าน 1,770/1,780 จุด โดยมีแนวรับที่ 1,740/1,730 จุด
&lt;&lt;&lt;คลิกเพื่อดูรายละเอียด&gt;&gt;&gt;